**Nematoma**

Žanras: Drama, kriminalinis

Sukurta: Lietuva

Režisierius: [Ignas Jonynas](http://www.forumcinemas.lt/Search/?query=Ignas+Jonynas)

Vaidina: [Dainius Kazlauskas](http://www.forumcinemas.lt/Search/?query=Dainius+Kazlauskas), [Paulina Taujanskaitė](http://www.forumcinemas.lt/Search/?query=Paulina+Taujanskait%u0117), [Liubomiras Laucevičius](http://www.forumcinemas.lt/Search/?query=Liubomiras+Laucevi%u010dius)

Cenzas: **N-13. 7-12 m. vaikams būtina suaugusiojo palyda**

Karpatuose dienas leidžiantį Joną (akt. Dainius Kazlauskas) slegia rutina, praeities šešėliai ir amžiaus krizė. Vyras gali užsimiršti tik šokdamas, o vis labiau slegianti emocinė duobė paskatina jį imtis desperatiškų veiksmų, kad pakeistų situaciją. Sanatorijos šokiuose pastebėtas prodiuserių, Jonas kviečiamas dalyvauti TV šokių projekte Lietuvoje. Drauge su porininke, šokėja Saule (akt. Paulina Taujanskaitė) jiedu netrunka tapti daugiausiai dėmesio sulaukiančia televizijos projekto pora. Bet netrukus iš kalėjimo paleidžiamas senas Jono priešas – Vytas (akt. Darius Bagdžiūnas). Draskomas prieštaringų jausmų, buvęs kalinys sprendžia dilemą – visuomenei įrodyti savo tiesą, ar imtis keršto Jonui?   
  
„Nematoma“ – antrasis režisieriaus Igno Jonyno filmas. Pirmasis jo projektas, filmas „Lošėjas” pelnė 6 Sidabrines gerves ir buvo pripažintas geriausiu 2014-ųjų lietuvišku filmu. Drauge su filosofu Kristupu Saboliumi antrąsyk rašęs filmo scenarijų, režisierius tikina, jog neo-noir estetikos „Nematoma“ prabyla apie įvairias aklumo formas šiandienos pasaulyje, kuris tarsi iškelia reikalavimą viską pamatyti ir visada būti matomu, o filmo istorijoje persipina nusikaltimo ir tiesos regimybės temos.  
  
Drauge su Latvijos, Ukrainos ir Ispanijos kino kūrėjais kurto filmo šokio kompozicijas kūrė Lietuvos nacionalinio operos ir baleto teatro baleto trupės solistas, Auksiniu scenos kryžiumi apdovanotas choreografas Martynas Rimeikis, o kostiumus – garsi dizainerė Sandra Straukaitė.  
  
**Filmas lietuvių kalba, be subtitrų.**  
  
**Režisierius:** Ignas Jonynas  
  
**Scenarijus:** Ignas Jonynas, Kristupas Sabolius  
  
**Vaidina:** Dainius Kazlauskas, Darius Bagdžiūnas, Paulina Taujanskaitė, Liubomiras Laucevičius, Dmitrijus Denisiukas, Igoris Reklaitis  
  
**Operatorius:** Denis Luschick  
  
**Dailininkas:** Nerijus Narmontas  
  
**Kostiumai:** Sandra Straukaitė

Anonsas: <https://www.youtube.com/watch?v=PHqc6OYeNjY>